དགེ་བསྔོའི་རྨོན་ཚིག་འདོད་དོན་ཀྱང་འགྲུབ་ཅེས་བྱ་བ་བཞུགས་སོ།།དྲིན་ཅན་རྩ་བརྒྱུད་ཀྱི་དཔལ་ལྡན་བླ་མ་དམ་པ་རྣམས་དང་།ཡི་དམ་སངས་རྒྱས་བྱང་སེམས་ཉན་རང་ཆོས་སྲུང་སོགས
སྐྱབས་གནས་དམ་པ་རྣམས་ཀྱིས་བརྩེ་ཆེན་ཐུགས་རྗེ་ཆེན་པོས་ཉེ་བར་དགོངས་ཏེ།བདག་ཅག་རྣམས་ཀྱི་ཡིད་ལ་སྨོན་པའི་དོན་ཐམས་ཅད་འགྲུབ་པར་བྱིན་གྱིས་བརླབ་ཏུ་གསོལ།བདག་གིས
དེདོ་ལྟའི་གནས་སྐབས་སུ་བླ་མ་དགེ་འདུན་གྱི་སྡེ་སྐུ་གསུང་ཐུགས་རྟེན་ཁྱད་པར་ཅན་རྣམས་ལ་ཕྱག་དང་སྐོར་བ་མཆོད་འབུལ་གསོལ་འདེབས་སོགས་རྣམ་དཀར་གྱི་དགེ་རྩེ་ཇི་སྙེད་བགྱིས་པ་རྣམས
མཚན་བྱེད་དུ་བྱས།རང་གཞན་རྣམས་ཀྱིས་དུས་གསུམ་དུ་བསགས་པའི་དགེ་རྩྭ་རྣམས་ཕྱོགས་གཅིག་ཏུ་བསྡོམས་པའི་མཐུ་ལ་བརྟེན་ནས།ཚེ་རབས་འཁོར་བ་ཐོག་མེད་ནས་ད་ལྷའི་བར་དུ
དུག་གསུམ་གྱི་དབང་དུ་གྱུར་ཏེ་ལུས་ངག་ཡིད་གསུམ་གྱི་སྒོ་ནས་བསགས་པའི་སྡིག་སྒྲིབ་སྤྱི་དང་།ཁྱད་པར་ཚེ་འདིར་སྡོམ་གསུམ་གྱི་བཅས་མཚམས་དང་འགལ་བ་བླ་མ་དང་མཆོག་གསུམ་གྱི་དཀོར
ལ་འཕགས་པ།མཆོག་དམན་གྱི་ཞིང་ལ་ཁྱད་གསོད་པརྙེས་སྨོད་བགྱིས་པ་སོགས་མདོར་ན་མཐོ་རིས་དང་ཐར་བའི་གེགས་སུ་གྱུར་བའི་ཉེས་ལྷུང་ཐམས་ཅད་ལྷག་མེད་དུ་བྱང་ཞིང་དག་པར་གྱུར་ཅིག

དེང་ནས་བྱང་ཆུབ་མ་ཐོབ་ཀྱི་བར་དུ་ངན་སོང་སོགས་སྐྱེ་གནས་དམན་པ་རྣམས་སུ་མི་སྐྱེ་ཞིང་ཐེག་མཆོག་འཁོར་ལོ་བཞི་ལྡན་གྱི་རྟེན་བཟང་བརྒྱུད་མར་ཐོབ་ཅིང་རྒྱལ་བའི་བསྟན་པ་ལ་རབ་ཏུ་བྱུང་སྟེ་བསླབ་ཁྲིམས
རྣམ་པར་དག་པ་མིག་གི་འབྲས་བུ་བཞིན་དུ་སྲུང་བར་གྱུར་ཅིང་།དེ་དག་གི་གནས་སྐབས་སུ་ཡང་འཕགས་མཆོག་ཀླུ་སྒྲུབ་ཡབ་སྲས་དང་།རྒྱལ་བ་བློ་བཟང་གྲགས་པ་ལྟ་བུའི་ཐིག་མཆོག་དགེ་བའི
བཤེས་གཉེན་གྱིས་འབྲལ་བ་མེད་པར་རྗེས་སུ་བཟུང་ནས།ལྟ་སྤྱོད་རྣམ་དག་ཟུང་དུ་འབྲེལ་བའི་ཟབ་རྒྱས་ཀྱི་གདམས་པ་མ་ལུས་པ་འདོམས་ཤིང་ཇི་ལྟར་གདམས་པའི་དོན་རྣམས་ཁོང་དུ་ཆུད་ནས་ཐོས
བསམ་སྒོམ་གསུམ་གྱི་ཉམས་ལེན་མཐར་ཕྱིན་པར་བགྱིས་ཏེ་ས་ལམ་གྱི་བགྲོད་པ་ཡོངས་སུ་རྫོགས་ནས་སེམས་ཅན་ཐམས་ཅད་ཀྱི་དོན་དུ་སངས་རྒྱས་ཀྱི་གོ་འཕང་ཐོབ་པར་གྱུར་ཅིག།ཚེ་འདིར་ཡང་སྔོན
ལས་དང་འཕྲལ་རྐྱེན་ལས་བྱུང་བའི་ནད་རིམས་གདོན་བགེགས་དགྲ་ཛག་ཆོམ་རྐུན་གྱིས་གནོད་པ།མེ་ཆུག་ཡང་སའི་འཇིགས་པ་སོགས།ཕྱི་ནང་གི་ཉེར་འཚེ་མ་ལུས་པ་ཞི་ཞིང་།ཚེ་བསོད་སྟོབས
འབྱོར་ཐོས་བསམ་སྒོམ་གསུམ་གྱི་ཤེས་རབ་སོགས་ལུང་དང་རྟོགས་པའི་ཡོན་ཏན་གོང་འཕེལ་དུ་རྒྱས་པར་གྱུར་ཅིག།གཞན་ཡང་དཔལ་ལྡན་བླ་མ་དམ་པ་དགོངས་པ་ཆོས་དབྱིངས་སུ་བསྡུས་པ་རྣམས་ཀྱིས

བསྟན་འགྲོའི་དོན་དུ་ཐུགས་བསྐྱེད་དང་སྨོན་ལམ་ཇི་ལྟར་གནང་བ་བཞིན་དུ་ཐུགས་ཀྱི་དགོངས་པ་ཡོངས་སུ་རྫོགས་པར་གྱུར་ཅི་བ།བསྟན་འཛིན་དམ་པ་ཞལ་བཞུག་སྨ་ནམས་ཀྱི་ཧུ
ཚེ་བརྟན་ཅིང་འཕྲིན་ལས་རྒྱས་པ།དགེ་འདུན་གྱི་སྡེ་རྣམས་ཐུགས་མཐུན་ཁྲིམས་གཙང་གི་སྒོ་ནས་བཤད་སྒྲུབ་ཀྱི་བྱ་བ་མཐའ་དག་རྒྱས་པར་གྱུར་ཅིག།དྲིན་ཅན་ཕ་མས་གཙོས་བརྩེ་ཞིང་གདུང
བའི་ལྟོ་འབྲེལ།ཕན་འདོགས་རེ་ལྟོས་འཆའ་བའི་འཁོར་སློབ་སྦྱིན་བདག་སྡང་སེམས་གནོད་འཚེ་བསྐྱེད་པའི་དགྲ་གདོན་སོགས།གཟང་ངན་གྱི་འབྲེལ་ཐོགས་པའི་སེམས་ཅན་འདས་གསོན
ཐམས་ཅད་དང་།གཞན་ཡང་ཤ་ཁྲག་ཟོས་ཤིང་ལྐུགས་སྤུ་གྱོན་པ་ཞོན་འགེལ་བཀོལ་སྤྱོད་བགྱིས་པའི་དུད་འགྲོ་སོགས་མདོར་ན་ཕ་མ་སེམས་ཅན་རྣམས་ཀྱི་དྲིན་ལན་འཁོར་ཞིང་།དེང་ནས་བཟུང་སྟེ
ངན་སོང་ངན་འགྲོའི་གནས་སུ་མི་ལྟུང་ཞིང་ལྷ་མིའི་རྟེན་བཟང་རིམ་པར་བརྒྱད་དེ་ཐར་པ་བླ་ན་མེད་པའི་གོ་འཕང་དམ་པ་ཐོབ་པར་གྱུར་ཅིག།བདག་ཅག་གར་འགྲོ་གང་འདུག་གི་ཡུལ་ཁམས་རྣམས་ཀྱིས
གཙོས་རྒྱལ་ཁམས་ཀུན་ཏུ་ནད་མུག་འཁྲུག་ཚོད་སོགས་མི་མཐུན་སྙིགས་མའི་རྒུད་ཚོགས་ཉེ་བར་ཞི་ནས།ཆར་ཆུ་དུས་སུ་འབབ་ཅིངལོ་ཕྱུགས་འཕེལ་ཞིང་འགྲོ་ཀུན་དགེ་བཅུའི་ལས་ལ་སྤྱོད་པ་སོགས

འདི་ཕྱིའི་ལེགས་ཚོགས་ཐམས་ཅད་བདེ་ལེགས་སུ་འགྲུབ་པར་གྱུར་ཅིག།བདག་ཅག་ལ་མ་ཞུགས་ཀྱི་མགྲོན་པོ་རྣམས་ཀྱང་འཇིགས་པ་མེད་ཅིང་གང་དུ་འགྲོ་བའི་གནས་སུ་བདེ་བར་བགྲོད་ཅིང་འདོད་དོ་ན
མཐའ་དག་ལྷུན་གྱིས་འགྲུབ་སྟེ་སླར་ཡང་འདོད་པའི་གནས་སུ་འཁོར་ཏེ་རྣམ་དཀར་ཆོས་མཐུན་གྱི་ལས་ལ་སྤྱོད་པའི་སྐལ་བ་དང་ལྡན་པ་སོགས་བདག་གཞན་གྱི་འདི་ཕྱིའི་ལེགས་ཚོགས་ཡིད་ལ་བསམ་པ་བཞིན་དུ
འགྲུབ་པར་གྱུར་ཅིག།བདག་གིས་དགེ་བའི་ཚུབ་ཅི་བསགས་པ་རྣམས་ཀྱང་ལོག་ལྷ་དངོ་ཁོང་ཁྲོ་སོགས་མི་མཐུན་ཕྱོགས་ཀྱི་ནམ་ཡང་མི་གཞོམ་ཞིང་།འབྲས་བུ་དམན་པ་འཁོར་བར་འཆི་བྱེད་དང་།
ངང་ཉིད་གཅིག་པུ་ཞི་བ་དེ་ཐོབ་པའི་རྒྱུར་མི་འགྱུར་བར།འགྲོ་ཀུན་སྲིད་ཞེའི་རྒུད་པ་ལས་སྒྲོལ་བའི་ཕྱིར་བླ་མེད་རྫོགས་པའི་བྱང་ཆུབ་ཐོབ་པའི་རྒྱུད་གྱུར་ཅིག།རྨད་བྱུང་སྲས་བཅས་རྒལ་བའི་བྱིན་རླབས་དང་།
རྟེན་འབྲེལ་བསླུ་བ་མེད་པའི་བདེན་པ་དང་།།བདག་གི་ལྷག་པསམཔའི་མཐུ་སྟོབས་ཀྱིས།།རྣམ་དག་སྨོན་པའི་གནས་ཀུན་མྱུར་འགྲུབ་ཤོག།ཅེས་དགེ་བསྔོའི་སྒྲོན་ཚིག་འདོད་དོན་མྱོང་འགྲུབ་ཅེས་བྱ་བ་འདི་ནི།།
དད་ལྡན་སློབ་བུ་བདེ་ཆེན་ཨ་ལགས་བརྟན་པ།ཡི་སྐ་ར་བས་མ་གྲུབ་དང་།ཆོས་འཕེལ་རྣམས།དབུས་གཙང་དུ་འགྲོ་སྐབས།ཕྱག་མ་ཚོ་དོ་སྐོང་བ་སོགས་ཀྱི་སྐབས་སྨོན་ལས་འདོན་ཏུ་འདི་པར་དགོ་ཞེས་བཅུའོད

བཙུན་བློ་བཟང་ལུང་རིགས་རྒྱ་མཚོས་དབེན་གནས་བཀྲ་ཤིས་ཆོས་རྫོང་དུ་སྦྱར་བའོ།།།།སརྦ་མངྒ་ཡི།།